Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 1375/09/1102	Bratislava II, 23.7.2013
EEČ : 2-9-154-2013

U Z N E S E N I E

Trestná vec:	obvinená XXXXX 
Trestný čin:	sprenevera podľa § 248 odsek 1, odsek 4 písmeno c ) Trestného zákona číslo 140/1961 Zbierky zákonov v znení zákona číslo 227/2005 Zbierky zákonov a pokračovací trestný čin podvodu podľa § 250 ods. 1, ods. 4 zákona č. 140/1961 Zb. Trestného zákona  znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
1.	29.02.2000 v XXXXX na XXXXX v pobočke banky XXXXX na základe splnomocnenia poškodeného XXXXX prevzala od XXXXX a XXXXX finančnú hotovosť vo výške 1.360.000,- Sk za predaj bytu v XXXXX na XXXXX , ktorého majiteľom bol poškodený, pričom uvedenú finančnú hotovosť poškodenému neodovzdala, napriek tomu, že tak mala spraviť najneskôr do 07.03.2000,
2.	dňa 04.06.2002 v XXXXX na XXXXX v kancelárii združenia XXXXX nepravdivo uviedla poškodenej XXXXX a poškodenému XXXXX, že zastupuje XXXXX a XXXXX, v dôsledku čoho poškodená uzatvorila s obvinenou zmluvu o pôžičke a následne jej poskytla sumu 330.000,-Sk, ktoré mala obvinená zhodnotiť a vrátiť do 11.07. 2002, čo doposiaľ neurobila,
-	dňa 04.06.2002 v XXXXX na XXXXX v kancelárii združenia XXXXX XXXXX uviedla poškodenej XXXXX a poškodenému XXXXX, že zastupuje XXXXX a XXXXX v dôsledku čoho poškodená uzatvorila s obvinenou zmluvu o pôžičke pod č. 01/2003 a odovzdala jej  300.000,- Sk, ktoré mala obvinená vrátiť do 31.12.2003, čo avšak neurobila a poškodenej dokopy vrátila len 60.000,- Sk, 
-	dňa 04.06.2002 v XXXXX na XXXXX v kancelárii združenia XXXXX nepravdivo uviedla poškodenej XXXXX a poškodenému XXXXX, že zastupuje XXXXX a XXXXX, v dôsledku čoho poškodená uzatvorila s obvinenou zmluvu o pôžičke pod č. 02/2003 a odovzdala jej  300.000,- Sk, ktoré mala obvinená vrátiť do 31.12.2003, čo avšak  neurobila a poškodenej dokopy vrátila len 60.000,- Sk, čím poškodeným spôsobila škodu vo výške 810.000,-Sk,

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ Odboru kriminálnej polície Okresného riaditeľstva Policajného zboru Bratislava II viedol pod č.v.s. XXXXX trestné stíhanie obvinenej XXXXX (ďalej aj ako „obvinená“) pre trestný čin sprenevery podľa § 248 ods. 1, ods. 4 písm. c) zákona č. 140/1961 Zb. Trestného zákona a pre pokračovací trestný čin podvodu podľa § 250 ods. 1, ods. 4 zákona č. 140/1961 Zb. Trestného zákona na vyššie uvedenom skutkovom základe.

	Dňa 22.07.2013 bol na tunajšiu prokuratúru predložený vyšetrovací spis č.v.s. XXXXX na vykonanie previerky, ktorou bolo zistené, že obvinená je zo spáchania vyššie uvedených skutkov, ktoré naplňujú znaky trestného činu sprenevery podľa § 248 ods. 1, ods. 4 písm. c) zákona č. 140/1961 Zb. Trestného zákona a pokračovacieho trestného činu podvodu podľa § 250 ods. 1, ods. 4  zákona č. 140/1961 Zb. Trestného zákona, usvedčovaná zápisnicou o výpovedi poškodeného XXXXX, poškodenej XXXXX poškodeného XXXXX, svedkyne XXXXX, svedka XXXXX, svedka XXXXX a listinnými dôkazmi tvoriacimi súčasť vyšetrovacieho spisu.

	Vo vyšetrovacom spise sa taktiež nachádza rozsudok Okresného súdu v XXXXX sp.zn. XXXXX zo dňa 22.01.2013, právoplatný dňa 19.03.2013, ktorým bola obvinená vyhlásená za mŕtvu, pričom deň jej smrti bol určený na XXXXX Uvedená skutočnosť má za následok neprípustnosť trestného stíhania obvinenej, v ktorom už nemožno ďalej pokračovať.

Podľa § 215 ods.1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods.1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom k vyššie uvedenému som rozhodla spôsobom uvedeným vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry Bratislava II do troch dní od oznámenia uznesenia. Sťažnosť má odkladný účinok. (§ 215 odsek 6 Trestného poriadku)

JUDr. Zuzana Križanová
prokurátorka